नई दिल्ली: दिल्ली- एनसीआर में शुक्रवार शाम मौसम ने एक बार फिर करवट ली. इलाके में शाम से तेज हवाएं चली. गौरतलब है कि मौसम विभाग ने पहले ही दिल्ली एनसीआर में तेज हवाएं चलने की चेतावनी दी थी. जिन इलाकों में इसका सबसे ज्यादा असर देखने को मिला उनमें सोनीपत, पानीपत, दिल्ली, नोएडा और गाजियाबाद शामिल हैं. मौसम विभाग ने आपनी चेतावनी में दिल्ली में बादल छाए रहने की बात कही थी. साथ ही इस वजह से दिल्ली वालों को गर्मी से राहत मिलने की बात भी कही गई थी.